Nevez zo e oa bet embannet penaos e varve 440.000 labous bep bloaz dre wall ar  rodoù-avel er Stadoù-Unanet, ha pa tisklêrie an American Bird Conservacy e varve 500.000 milion anezho rak ar chizhier, sifroù nhaller ket o keñveriañ. Er Rouantelezh-Unanet e brasjeder e varv ul labous dre rod-avel bep bloaz, ha 10 milion gant ar chirri-tan, ar pezh neus broudet ar Royal Society for the Protection of Birds da embann ne oa ket a zañjer bras gant ma oa lechiet mat ar parkoù rodoù-avel. Zoken e atant dre avel Nysted e bro Danemark, savet e kreiz un takad tremen evit an houidi gouez, e stader feurioù mervel damheñvel. Hervez an LPO e vefe memestra un dañjer dibar evit spesadoù zo, ar gernigell gupennek, ar strelleg pavioù ruz, ar marcheg lost du hag an eskell-krochen en o zouez [2]. Ouzhpenn ar chizhier hag ar chirri ez eus riskloù bras ivez abalamour dan aveadurioù tredanel dre vras (peulioù tredan, linennoù tredanvarr uhel), dan aerborzhioù ha dar chirri-nij, dar savadurioù hag, evel-just … dar chaseerien. Hep kontañ gwallefedoù ar mammennoù energiezh pennañ. Da skouer e vez lazhet kalzig a laboused abalamour dan distaolioù dioksidenn sulfur, oksidenn azot, dioksidennoù karbon ha merkur ganet diwar ar produerezh tredan diwar glaou.